Document ID: 32006R0676

UREDBA KOMISIJE (ES) št. 676/2006
z dne 2. maja 2006
o spremembi Uredbe (ES) št. 1980/2003 o izvajanju Uredbe (ES) št. 1177/2003 Evropskega parlamenta in Sveta o statistiki Skupnosti o dohodku in življenjskih pogojih (EU-SILC) glede definicij in posodobljenih definicij
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1177/2003 Evropskega parlamenta in Sveta z dne 16. junija 2003 o statistiki Skupnosti o dohodku in življenjskih pogojih (EU-SILC) (1), in zlasti člena 15(2)(c) Uredbe,
ob upoštevanju naslednjega:
(1)
Uredba (ES) št. 1177/2003 je določila skupni okvir za sistematično pripravo statističnih podatkov Skupnosti o dohodku in življenjskih pogojih, ki obsegajo primerljive in aktualne presečne in longitudinalne podatke o dohodku ter o stopnji in strukturi revščine in socialne izključenosti na nacionalni in evropski ravni.
(2)
Zaradi pristopa novih držav članic k Evropski uniji 1. maja 2004 je bila Uredba (ES) št. 1177/2003 spremenjena z Uredbo (ES) št. 1553/2005 Evropskega parlamenta in Sveta (2), da se prilagodijo velikosti vzorcev in se novim državam članicam omogoči čas za prilagoditev njihovih zadevnih sistemov usklajenim metodam in definicijam za pripravo statističnih podatkov Skupnosti.
(3)
Poleg tega se zdi, da nekatere nove države članice - na enak način kot nekatere sedanje države članice - potrebujejo dodatnega časa za posredovanje vseh podatkov o bruto dohodku, kot je določeno v Uredbi Komisije (ES) št. 1980/2003 (3).
(4)
Uredbo (ES) št. 1980/2003 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Prvi pododstavek člena 3(2) Priloge II k Uredbi (ES) št. 1980/2003 se nadomesti:
„Z odstopanjem od odstavka 2 je Grčiji, Španiji, Franciji, Italiji, Portugalski, Poljski in Latviji dovoljeno, da od prvega leta svojega delovanja ne posredujejo nobenih podatkov o bruto dohodku. Vendar te države te podatke predložijo, čim je mogoče, vsekakor pa najkasneje do leta 2007.“
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. maja 2006

Labels: 12
18
19
0